
כריתות טו ע"א



טקסט הדף מנוקד



שְׁחָטָהּ וְאֶת בַּת בִּתָּהּ וְאַחַר כָּךְ שָׁחַט אֶת בִּתָּהּ סוֹפֵג אֶת הָאַרְבָּעִים סוֹמְכוֹס אוֹמֵר מִשּׁוּם רַבִּי מֵאִיר סוֹפֵג שְׁמוֹנִים


אָמַר רָבָא דִּלְמָא לָא הִיא עַד כָּאן לָא קָאָמַר רַבִּי יוֹחָנָן בֶּן נוּרִי הָכָא אֶלָּא מִשּׁוּם שֵׁמוֹת מוּחְלָקִין דְּמִיקַּרְיָא חֲמוֹתוֹ וּמִיקַּרְיָא אֵם חֲמוֹתוֹ וּמִיקַּרְיָא אֵם חָמִיו


אֲבָל גַּבֵּי אוֹתוֹ וְאֶת בְּנוֹ דְּכוּלְּהוּ אוֹתוֹ וְאֶת בְּנוֹ מִיקַּרְיָין דְּאֵין שֵׁמוֹת מוּחְלָקִין לָא


אָמַר רַב נַחְמָן בַּר יִצְחָק דִּלְמָא עַד כָּאן לָא קָאָמַר סוֹמְכוֹס אֶלָּא גַּבֵּי אוֹתוֹ וְאֶת בְּנוֹ דְּגוּפִין מוּחְלָקִין


אֲבָל הָכָא דְּאֵין גּוּפִין מוּחְלָקִין אֵימָא כְּרַבִּי אֲבָהוּ אָמַר רַבִּי יוֹחָנָן סְבִירָא לֵיהּ דְּאָמַר רַבִּי אֲבָהוּ אָמַר רַבִּי יוֹחָנָן שַׁאֲרָה הֵנָּה זִמָּה הִיא הַכָּתוּב עֲשָׂאָן לְכוּלָּן זִמָּה אַחַת


מַתְנִי' אָמַר רַבִּי עֲקִיבָא שָׁאַלְתִּי אֶת רַבָּן גַּמְלִיאֵל וְאֶת רַבִּי יְהוֹשֻׁעַ בָּאִיטְלֵיס שֶׁל עֵימָאוּם שֶׁהָלְכוּ לִיקַּח בְּהֵמָה לְמִשְׁתֵּה בְנוֹ שֶׁל רַבָּן גַּמְלִיאֵל הַבָּא עַל אֲחוֹתוֹ וְעַל אֲחוֹת אָבִיו וְעַל אֲחוֹת אִמּוֹ מַהוּ חַיָּיב אַחַת עַל כּוּלָּן אוֹ חַיָּיב עַל כׇּל אַחַת וְאֶחָת


אָמְרוּ לוֹ לֹא שָׁמַעְנוּ אֲבָל שָׁמַעְנוּ הַבָּא עַל חָמֵשׁ נָשָׁיו נִדּוֹת בְּהֶעְלֵם (אַחַת) [אֶחָד] שֶׁהוּא חַיָּיב עַל כׇּל אַחַת וְאֶחָת (וְרוֹאֶה אֲנִי) [וְרוֹאִין אָנוּ] שֶׁהַדְּבָרִים קַל וָחוֹמֶר


גְּמָ' הֵיכִי דָמֵי אִילֵימָא כִּדְקָתָנֵי מַאי תִּיבְּעֵי לֵיהּ הֲרֵי שֵׁמוֹת מוּחְלָקִין הֲרֵי גּוּפִין מוּחְלָקִין


אֶלָּא הָכִי קָתָנֵי הַבָּא עַל אֲחוֹת אָבִיו שֶׁהִיא אֲחוֹת אִמּוֹ חַיָּיב אַחַת עַל כּוּלָּן אוֹ חַיָּיב עַל כׇּל אַחַת וְאֶחָת מַהוּ מִי אָמְרִינַן הֲרֵי שֵׁמוֹת מוּחְלָקִין אוֹ דִלְמָא הֲרֵי אֵין גּוּפִין מוּחְלָקִין


אָמְרוּ לוֹ לֹא שָׁמַעְנוּ אֲבָל שָׁמַעְנוּ הַבָּא עַל חָמֵשׁ נָשָׁיו נִדּוֹת בְּבַת אַחַת שֶׁהוּא שֵׁם אֶחָד שֶׁחַיָּיב עַל כׇּל אַחַת וְאַחַת מִשּׁוּם נִדָּה


וְרָאִינוּ שֶׁהַדְּבָרִים קַל וָחוֹמֶר וּמָה הַבָּא עַל חָמֵשׁ נָשָׁיו נִדּוֹת בְּבַת אַחַת שֶׁהִיא שֵׁם אַחַת חַיָּיב עַל כׇּל אַחַת וְאַחַת אֲחוֹתוֹ שֶׁהִיא אֲחוֹת אָבִיו שֶׁהִיא אֲחוֹת אִמּוֹ שֶׁהֵן שְׁלֹשָׁה שֵׁמוֹת אֵינוֹ דִּין שֶׁיְּהֵא חַיָּיב עַל כׇּל אַחַת וְאַחַת


אִיכָּא לְמִיפְרַךְ מָה לְחָמֵשׁ נִדּוֹת שֶׁכֵּן גּוּפִין מוּחְלָקִין


אֶלָּא אָמַר קְרָא עֶרְוַת אֲחוֹתוֹ גִלָּה לְחַיֵּיב עַל אֲחוֹתוֹ שֶׁהִיא אֲחוֹת אָבִיו שֶׁהִיא אֲחוֹת אִמּוֹ


אָמַר רַב אַדָּא בַּר אַהֲבָה מַשְׁכַּחַתְּ לַהּ בְּרַשִּׁיעָא בַּר רַשִּׁיעָא שֶׁבָּא עַל אִמּוֹ וְהוֹלִיד שְׁתֵּי בָּנוֹת וְחָזַר וּבָא עַל אַחַת מֵהֶן וְהוֹלִיד בֵּן וּבָא בְּנוֹ עַל אֲחוֹת אִמּוֹ שֶׁהִיא אֲחוֹתוֹ שֶׁהִיא אֲחוֹת אָבִיו דְּהָוֵה לֵיהּ רַשִּׁיעָא בַּר רַשִּׁיעָא


תָּנוּ רַבָּנַן בָּא עָלֶיהָ וְחָזַר וּבָא עָלֶיהָ וְחָזַר וּבָא עָלֶיהָ חַיָּיב עַל כׇּל אַחַת וְאֶחָת דִּבְרֵי רַבִּי אֱלִיעֶזֶר וַחֲכָמִים אוֹמְרִים אֵינוֹ חַיָּיב אֶלָּא אֶחָת


וּמוֹדִים חֲכָמִים לְרַבִּי אֱלִיעֶזֶר בְּבָא עַל חָמֵשׁ נָשָׁיו נִדּוֹת בְּבַת אַחַת שֶׁהוּא חַיָּיב עַל כׇּל אַחַת וְאַחַת הוֹאִיל וְהוּא גָּרַם לָהֶן


אָמַר רָבָא לְרַב נַחְמָן מִי אָמְרִינַן הוֹאִיל וְהוּא גָּרַם לָהֶן וְהָתַנְיָא הוּא בְּהֶעְלֵם (אַחַת) [אֶחָד] וְהִיא בַּחֲמִשָּׁה הֶעְלֵמוֹת הוּא אֵינוֹ חַיָּיב אֶלָּא אַחַת וְהִיא חַיֶּיבֶת עַל כׇּל אַחַת וְאֶחָת


אֶלָּא אֵימָא הוֹאִיל וְגוּפִין מוּחְלָקִין


אִיבַּעְיָא לְהוּ קָצַר וְקָצַר מָה לִי אָמַר רַבִּי אֱלִיעֶזֶר


טַעְמָא דְּרַבִּי אֱלִיעֶזֶר הָתָם מִשּׁוּם דְּהוּא דַּעֲבַד תַּרְתֵּין וְאַמְּטוּל (ל)הָכִי אָמַר חַיָּיב עַל כׇּל אַחַת וְאַחַת וְהָכָא נָמֵי דַּעֲבַד תַּרְתֵּין


אוֹ דִּלְמָא טַעְמֵיהּ דְּרַבִּי אֱלִיעֶזֶר הָתָם מִשּׁוּם דְּאִי אֶפְשָׁר לוֹ לְעָרְבָן לְבִיאוֹת זוֹ בָּזוֹ אַמְּטוּל (לְ)הָכִי אָמַר רַבִּי אֱלִיעֶזֶר חַיָּיב עַל כׇּל אַחַת וְאַחַת אֲבָל קָצַר כִּגְרוֹגֶרֶת וְחָזַר וְקָצַר כִּגְרוֹגֶרֶת בְּהֶעְלֵם (אַחַת) [אֶחָד] כֵּיוָן דְּאֶפְשָׁר לוֹ לְעָרֵב שְׁתֵּי גְּרוֹגְרוֹת בְּבַת אַחַת אֵינוֹ חַיָּיב אֶלָּא אֶחָת מַאי


אָמַר רַבָּה טַעְמָא דְּרַבִּי אֱלִיעֶזֶר הָתָם מִשּׁוּם דַּעֲבַד תַּרְתֵּי הָכָא נָמֵי הָא עֲבַד תַּרְתֵּי וְרַב יוֹסֵף אָמַר טַעְמָא דְּרַבִּי אֱלִיעֶזֶר הָתָם דְּאִי אֶפְשָׁר לוֹ לְעָרְבָן אֲבָל אֶפְשָׁר לוֹ לְעָרְבָן אֵינוֹ חַיָּיב אֶלָּא אֶחָת


אֵיתִיבֵיהּ אַבָּיֵי לְרַבָּה רַבִּי אֱלִיעֶזֶר מְחַיֵּיב עַל וַלְדֵי מְלָאכוֹת בִּמְקוֹם אֲבוֹת מְלָאכוֹת


הָא אָב וְאָב בְּבַת אַחַת פָּטוּר וְאִי אָמְרַתְּ טַעְמָא דְּרַבִּי אֱלִיעֶזֶר מִשּׁוּם דְּקָעָבֵד תַּרְתֵּי אַמַּאי פָּטוּר


אָמַר מָר בְּרֵיהּ דְּרַבָּנַן אֲנָא וְרַב נְחוּמִי בַּר זְכַרְיָה תַּרְגֵּימְנָא הָכָא בְמַאי עָסְקִינַן


בְּדָלִית הַמּוּדְלֵית עַל גַּבֵּי תְּאֵינָה וּקְצָצָן בְּבַת אַחַת מִשּׁוּם הָכִי מְחַיֵּיב רַבִּי אֱלִיעֶזֶר הוֹאִיל וְשֵׁמוֹת מוּחְלָקִין וְגוּפִין מוּחְלָקִין


דִּכְוָותַהּ קָצַר וְקָצַר הֵיכִי מַשְׁכַּחַתְּ לַהּ דְּמִיפְּטַר כְּגוֹן שֶׁקָּצַר שְׁתֵּי גְּרוֹגְרוֹת בְּבַת אַחַת אֲבָל קָצַר כִּגְרוֹגֶרֶת וְחָזַר וְקָצַר כִּגְרוֹגֶרֶת חַיָּיב


מַתְנִי' וְעוֹד שָׁאַל רַבִּי עֲקִיבָא אֵבֶר הַמְדֻולְדָּל בַּבְּהֵמָה מַהוּ אָמְרוּ לוֹ לֹא שָׁמַעְנוּ אֲבָל שָׁמַעְנוּ אֵבֶר הַמְדֻולְדָּל בָּאָדָם שֶׁהוּא טָהוֹר וְכָךְ הָיוּ

תוספות





	הרי שמות מוחלקים. ואף על גב דלעיל גבי עריות צריך קרא אשה לחייב על כל אשה ואשה אף על גב דגופין מוחלקין מ''מ הוה פשיטא ליה לרבי עקיבא דגופין מוחלקין חייב על כל אחת ואחת: ערות אחותו גלה. הקשה רבינו ברוך אמאי לא מייתי כרת דכתיב באחותו דמצרכי רבנן להכי ומייתי לדרבי יצחק ויש לומר דמייתי הא דפשוט יותר וכהאי גוונא אשכחנא בסנהדרין (דף לד:) ובמגילה (דף כ.): עד כאן לא קאמר סומכוס אלא באותו ואת בנו דגופין מוחלקין. ולענין אחות אשה נמי אם היה נשוי ב' נשים ובא על השלישית שהיא אחות שתיהן זו מצד אם וזו מצד אב סומכוס מחייב [על] שתיהן: איכא למיפרך מה לה' נשיו כו'. ר''ג ור' יהושע דעבדי הק''ו סבירא ליה דלא תליא מילתא אלא בשמות: לחייב על אחותו כו'. אין להקשות מנ''ל לאוקמא בכה''ג דשלשתן שם אחוה אחת אימא דמיירי במחולקין לגמרי כגון בת בתו וכלתו דהא קרא באחוה מיירי אך קשה איסור כולל ומוסיף מנא ליה דהכא איסור בת אחת היא: שהלכו ליקח בהמה למשתה כו'. להודיע שבחן שאע''פ שהיו טרודין היו עוסקין בדברי תורה: אדם אבר המדולדל בו טהור. בפרק העור והרוטב יליף בהמה משרצים ותימה אדם מנ''ל דטהור:





רבינו גרשום

א)עד כאן שייך לדף יד ע"ב סומכוס אמר. סופג שמונים אחד משום היא ובתה ואחד משום בתה ואותה דמה לי היא ובתה ומה לי בתה ואותה וחייב שתים ות"ק דאמר ארבעים קסבר שם אחד הן:



משום דגופין מוחלקין דג' בהמות שחט ועבר תרי איסורי אבל הבא על חמותו דאין גופין מוחלקין כרבי אבהו סבירא ליה דאינו חייב אלא אחת דאמר אשה ובתה את בת בנה ואת בת בתה שארה הנה זמה היא הכתוב עשאן לכולן זימה אחת הואיל וכולן יש להן שם בת אשתו. וכ"ש בחמותו דהויא שם אחד וגוף אחד:



מהו חייב אחת על כולן. משום דשם אחות אחת היא:



או חייב על כל אחת ואחת. דהויין גופין מוחלקין:



אמרו לו לא שמענו אבל כו'. ורואים אנו שהדברים ק"ו. מפרש בגמרא:



אי נימא כדקתני. על אחותו ועל אחות אביו ועל אחות אמו אמאי קא בעי אי חייב אחת על כולן הרי שמות מוחלקין וגופין מוחלקין:



אלא מצי מהדרי ליה מאחותו דסיפא דאיש אשר יקח את אחותו דיתירא הוא לחייב על אחותו שהיא אחות אביו ושהיא אחות אמו לחייבו על כל שם ושם:



ומשכחת לה כו':



בא עליה על אחת מכל העריות וחזר ובא עליה והואיל והוא גרם להן שהן חייבות קרבן על כל אחת ואחת אף הוא חייב קרבן על כל אחת ואחת:



והתניא הוא בהעלם אחת. שבא על אחת מן העריות חמש ביאות בהעלם אחד והיא בחמשה העלמות שהיתה לה ידיעה בין כל אחת ואחת הוא אינו חייב אלא קרבן אחד והיא חייבת על כל אחת ואחת אלמא אע"ג דהוא גרם לה ה' קרבנות דבא עליה ה' ביאות הוא אינו חייב אלא אחת:



אלא אימא. משום הכי מודו בה' נשיו נדות הואיל וגופין מוחלקין:



קצר כגרוגרות. בשבת וחזר וקצר כגרוגרות:



מ"ט דר' אליעזר התם בבא עליה וחזר ובא עליה משום דקא עבד תרתין איסורין. דהא אי אפשר לערבן לשתי ביאות בבעילה אחת. אבל בקצירה הואיל ויכול לקצור ב' גרוגרות בבת אחת אימא דאינו חייב אלא אחת:



ר' אליעזר מחייב על וולדי מלאכה במקום אבות מלאכה. בשעשאן לוולדות עם אבות חייב נמי על הוולדות הואיל והוא מעין אב ולא דמי לאב ממש. והיינו דאמרינן בבא קמא לר' אליעזר דמחייב אתולדה במקום אב היינו הכא. (השוה) [הא] אב ואב כגון שקצר וחזר וקצר פטור ואינו חייב אלא אחת:



הכא במאי עסקינן באי זו תולדה במקום אב קא מחייב בדלית המודלת על גבי תאינה וקצץ האשכול והתאינה בבת אחת דמשום הכי מיחייב דתרי מינין נינהו ובצירה היינו אב ולקיטה דתאינה היינו תולדה. ומ"ט הוי בצירה אב מלאכה הא לא כתיבא בחשבון אבות מלאכות כיון דכתיב בצירה וקצירה בחד קרא את ספיח קצירך לא תקצור ואת ענבי נזירך לא תבצור אלמא תרווייהו הוויין אבות מלאכות:



דכוותה גבי קצר וקצר דפטר כדקא דייק הא אב ואב בבת אחת פטור כגון שקצר בגרוגרת בבת אחת אבל קצר וחזר וקצר [וחזר] וקצר חייב [על כל אחת ואחת] היינו כדרכה:



אבר המדולדל בבהמה. שפרוש ממנה מקצתו לאוכלו מהן מי מיטמא כאבר הנתלש מן החי אי לא אמרו לו לא שמענו אבל שמענו כו':



ב)עד כאן שייך לדף טו ע"א וכך היו מוכי שחין. לא אמר במוכי שחין ממש אלא בכל מכה שמדולדל אבר מחמתה:





תוספות ישנים

עד כאן לא קאמר סומכוס אלא באותו ואת בנו דגופין מוחלקין - ולענין אחות אשה נמי אם היה נשוי ב' נשים ובא על השלישית שהיא אחות שתיהן זו מצד אם וזו מצד אב סומכוס מחייב [על] שתיהן:


שהלכו ליקח בהמה למשתה כו' - להודיע שבחן שאע"פ שהיו טרודין היו עוסקין בדברי תורה:


איכא למיפרך מה לה' נשיו כו' - ר"ג ור' יהושע דעבדי הק"ו סבירא ליה דלא תליא מילתא אלא בשמות:


לחייב על אחותו כו' - אין להקשות מנ"ל לאוקמא בכה"ג דשלשתן שם אחוה אחת אימא דמיירי במחולקין לגמרי כגון בת בתו וכלתו דהא קרא באחוה מיירי אך קשה איסור כולל ומוסיף מנא ליה דהכא איסור בת אחת היא:


אדם אבר המדולדל בו טהור - בפרק העור והרוטב יליף בהמה משרצים ותימה אדם מנ"ל דטהור:





רש"ש

במשנה הבא על אחותו כו' ועל אחות אמו. בגליון נדפס ס"א בהעלם אחד. אמת שכ"ה הגי' במשניות. אבל נראה דטעותא היא לפי מאי דמפרשינן בגמרא דבאחותו שהיא אחות אביו כו' קמבע"ל. ולפי מאי דפשיט רב אשי בשבת (עא ב) דלריו"ח ידיעות מחלקות וכ"פ הרמב"ם י"ל הגי' ובא לאפוקי בנודע לו תחלה שהיא אחותו ואח"כ נודע לו שהיא ג"כ אחות אביו כו':



שם ואמרו לי לא שמענו. כ"ה הגי' במשניות:



רש"י ד"ה הוא בהעלם א'. בא ה' ביאות בה' עריות ובא ה' ביאות על כאו"א. כצ"ל:



תד"ה ערות. אמאי ל"מ כרת כו' דמצרכי רבנן להכי ומייתי לדרי"צ. (לעיל ג) משמע דלכ"ע ל"צ קרא להכי דלאוין מחלקין. ועי' מכות (יד) תד"ה ה"ג רש"י:





הגהות יעב"ץ

מתני' חייב על כל אחת ואחת אמרו "לי" לא כצ"ל:


גמ' אמר רבא אמר רב אדא בר אהבה. נ"ב כצ"ל ותרי ראב"א הוו:


שם ואמטול הכי כצ"ל וכן צ"ל בסמוך:


מתני' ועוד שאל ר"ע. צ"ל שאלן:





ברכת הזבח

הגהות


גמ׳ אמר ר"ע שאלתי כו' (מיימוני פ"ד מה׳ שגגות)


אבל שמענו הבא על ה׳ נשים (שם פ"ח)


על אחותו שהיא אחות אביו כו' כצ"ל:


ת"ר בא עליה וחזר כו' (שם פ"ה)


אמר רבה טעמא דר"א התם כו׳ היכי משכחת לה דמיפטר כגון שקצר כו' כצ"ל:


רש״י ד"ה ואח"כ שחט כו׳ ואת בנו שלישית שנייה בנו ואותו דבנו שנייה ואותו כו׳ כצ"ל נ"ל:


ד"ה בבא על כו' בהעלם א׳ הס"ד:


ד"ה הואיל והוא כו' ה׳ ביאות בערוה א' בהעלם כו׳ כצ"ל:


ד"ה ואית ספרים כו׳ בהו הוא אלא בהעלם א׳ כו' כצ״ל:


ד"ה קצר כגרוגרת כו' מה לי א"ר אליעזר הד"א והס"ד:


ד"ה שתי ביאות כו׳:


ד"ה מהו שיטמא כו׳ מטמא כנבילה. הס"ד:


תוספות ד"ה ערות אחותו כו׳ כרת דכתיב באחותו כו' (ע״ל ד ב' ע״ב) דמצרכי רבנן להכי ומייתי לדר' יצחק כו' כצ״ל:

מים קדשים

גמ׳ גבי או"ב דגופי׳ מוחלקי׳ כו'. לכאורה נ״ל הפי׳ דבשלמא או"ב הוי ג׳ שחיטות ואהנך שחיטות הוא דחייבי' תורה דכתיב או״ב לא תשחטו לכך מקרי גופי׳ מחולקי׳ משא״כ בא על חמותו שהיא אם חמותו כו׳ אע"ג דאיסורא לא משכחת לי׳ בנשא תחלה ג׳ נשים כמ"ש רש"י מ״מ הא אנשואין שנשא תחלה לא מחייב רק אהאי ביאה לכך לא מקרי גופי׳ מחולקי׳ ולפ"ז תמה אני מה שכתב בת״י דלענין אחות אשה אם הי׳ נשוי ב׳ נשים ואח"כ בא על אשה שהיא אחות לשניהם חייב על כל אחת ואחת דמה חילוק יש בין זה לבא על חמותו על נשיו שהי׳ לו כבר:


שם ברשיעא בר רשיעא הקשה אא"ז זצ"ל בספרו בכור שור למה לי׳ להרבות באיסורים שבא על אמו והוליד ב׳ בנות ואח״כ בא על בתו שעבר ב׳ עבירות שחייב עליהם מיתה ואמאי לא אמר שאח"כ בא על אחותו כשר׳ דלא עבר רק על ח"כ. ולחידוד התלמידים אמרתי עפ"י שהקשו תו׳ לעיל ד"ה נשאת לאחין כו׳ וא״ת והא ממזרת היא כו' וי"ל דאיירי דאחיו נמי ממזר והנה לכאורה אהא נמי קשיא כיון שבא על אמו ובת הנולד ממנה היא ממזרת ואסורה לכל עולם ואיך חל על הבת האיסורים היינו אחותו ואחות אביו וצ״ל דהוא נמי ממזר והנה שאלה דהכא הוא לר׳ יהושע ור״י ס״ל אין ממזר אלא מחייבי מיתות ב"ד ולכן אמר שבא ג״כ על בתו דהוי חייבי מיתות ב״ד אבל אי בא על אחותו דהוא ח"כ לא הוי ממזר לר"י אבל אין זה נכון דמ"מ חל עלי׳ שני איסורים בב"א וכשנולד הוא חל איסור ממזרת ואיסור אחותו כו':


תוס׳ ד"ה ערות אחותו כו׳ ומייתי לר״י כו' פי׳ דהא ר"פ פליג בפי׳ אר׳ יצחק וס"ל דח״כ ישנו בכלל מלקות ארבעים וכרת באחותו לחלק על אחותו שהיא בת אביו כו׳ ותירצו דמייתי הפשוט יותר כו׳. ונ״ל לכאורה ליישב מה דאמר בגמ׳ א״ק ערות כו׳ הא ר״א ור"י לא מתרצי כן במתניתן רק אומרים רואין את הדברים ק"ו ואיך יתכן שסתם גמ׳ יסתור מה שאומרים ר״א ור"י  למבחר לו דרך לעצמו אף שמצינו סוגי׳ כזה מה דאפשר לשנויי משנינן דכולי חדא ור"א ור"י נמי כיונו לזה דהא ~במה בתחלה~{מים קדושים: בפה בשאלה} רצה לומר לעיל ובסנהדרין דכרת באחותו ל״ל לחלק כדר׳ יוחנן פי׳ שאם בא על כל העריות בהעלם אחד חייב על כל אחת ואחת ור"י נפקא לי׳ מאשה לחייבו על כל אחת ואחת ורבנן אה"נ אלא כרת דאחותו ל"ל לחלק על אחותו שהיא אחות אביו כו' וא"כ ה״פ דברי ר"א ור"י דבאמת אינהו נמי קים להו מהאי לימודא דכרת דאחותו לחלק על אחותו שהיא כו׳ רק דהי' קשה מנ״ל דלמא אתי לחלק לכדר׳ יוחנן שאם בא על כל עריות בהעלם אחד חייב על כל אחת ואחת לכך אמרו שמענו בבא על ה׳ נשים נדות כו׳ ונפקא לי׳ מואשה לחלק ורואה אני שהדברי׳ ק״ו דאם חייבה תורה על ה׳ נשים נדות דאיכא גופי׳ מחולקי׳ ולא שמות מחולקי׳ מכ"ש בא על עריות חלוקי׳ דאיכא גופי׳ מחולקי׳ ושמות מחולקי׳ שחייב על כל אחת א״כ כרת באחותו ל"ל א"ו לחלק על אחותו שהיא אחות אביו כו':

